[{"text_idx": "#000001", "text": "2013.08.09. La lingvaj interesoj de esperantistoj"}, {"text_idx": "#000002", "text": "La lingvaj interesoj de esperantistoj"}, {"text_idx": "#000003", "text": "Kiu lernas Esperanton, tiu bezonas iun motivon por fari tion.\nKaj kiu dau\u0306re restas en kontakto kun la lingvo, tiu havas iun dau\u0306ran intereson pri la lingvo.\nKiel c\u0302io en la homa vivo la gamo de eblecoj estas sufic\u0302e vasta.\nDo nek el socia vidpunkto, nek el lingva vidpunkto ekzistas \"la esperantisto\" kun uniformaj trajtoj."}, {"text_idx": "#000004", "text": "Dum la unuaj jardekoj de Esperanto, do en la pionira fazo, eble tia uniformeco estis konstatebla.\nLa movado tiam ja estis batalkomunumo.\nSed en nia epoko tio certe ne plu estas la kazo.\nDum tiuj unuaj jardekoj de la lingvo gravis montri al la mondo ke la lingvo estas tau\u0306ga por internacia komunikado.\nKomercistoj kaj industriuloj interesig\u0302is pri la lingvo, sed ankau\u0306 laboristoj vidis en la lingvo rimedon por internacia kunlaboro en la laboristaj sindikatoj kaj por tiel havi kontrau\u0306pezon kontrau\u0306 la internaciaj komercaj c\u0302ambroj au\u0306 interesorganizoj de la industriistoj."}, {"text_idx": "#000005", "text": "Esperantisto estis tiam pli funkciulo por iuj el tiuj interesoj kaj apenau\u0306 celis praktiki la lingvon precipe por privata uzo.\nEn la tiama epoko la eblecoj por privata aplikado de la lingvo estis tre limigitaj, c\u0302ar nur tre malmultaj homoj povis vojag\u0302i eksterlanden.\nOni ja povis havi korespondamikojn en la tuta mondo kaj tio por la tiama epoko estis granda progreso.\nKaj oni povis au\u0306di la lingvon en radio."}, {"text_idx": "#000007", "text": "Sed ankau\u0306 tio finig\u0302is kiam la soveta bloko disfalis en la jaro 1990.\nDe tiam Esperanto nenie plu en la mondo havas politikan signifon kaj apenau\u0306 ekzistas entreprenoj ekster la esperantistaj rondoj kiuj uzus la lingvon por internacia komunikado.\nDo hodiau\u0306 eblas apliki la lingvon por sociaj kontaktoj kaj por kulturo kaj klerig\u0302o."}, {"text_idx": "#000008", "text": "Homoj hodiau\u0306 povas facile vojag\u0302i al aliaj landoj kaj havi \"korespondamikojn\" en moderna formo, c\u0302u per retpos\u0302to, c\u0302u per Fejsbuko.\nTamen la moderna korespondado el lingva vidpunkto estas signife malpli ambicia kaj do por tie partopreni en supraj\u0302a formo ne plu necesas longa lernado kaj tial apenau\u0306 eblas nomi tiujn homojn esperantistoj.\nTio nur eblas se oni aplikas lingvan trukon: Se tiuj homoj estas adeptoj de \"esperantismo\" (kio ajn tio entute estas), tiam ili estas esperantistoj en la senco de \"esperantismanoj\"."}, {"text_idx": "#000009", "text": "Sed tio estas nur memtrompo.\nPor vivteni la lingvon necesas homoj kiuj publike parolas g\u0302in.\nKaj la temaro estu larg\u0302a.\nTiel la Esperanta Retradio servas por vivteni la lingvon kaj la tradiciaj movadaj organizaj\u0302oj devus aprezi tion kaj ankau\u0306 esprimi tiun aprezon.\nMi esperas ke tio baldau\u0306 okazos."}, {"text_idx": "#000010", "text": "To hear audio for this text, and to learn the vocabulary sign up for a free LingQ account."}]